دا لیسه د ۱۳۴۳ هـ ش کال د جوزا په میاشت کې د وخت د پوهنې چارواکو او د سیمې د مشرانو په همکارۍ تأسیس شوه. له لومړۍ ورځې راهیسې، دا ښوونځی د علمي زده‌کړو، اخلاقي روزنې، او ټولنیز هوښ د ودې یوه مهمه مناره وه. په زرګونو نرینه او ښځینه زده‌کوونکي یې فارغ کړي، چې ډېری یې اوس د هېواد په بېلابېلو برخو کې فعال دي.

د هېواد د کورنیو جګړو پر مهال، دا لیسه د جګړې له امله ویجاړه شوه، ودانۍ یې ونړېده، او اصلي موقعیت یې له منځه لاړ. بیا په ۱۳۹۲ هـ ش (۲۰۱۳ ز.) کال کې، د سیمې د خلکو د غوښتنو او د پوهنې ریاست د تایید له مخې، دا لیسه بېرته فعاله شوه. پخوانی موقعت د چرمګري کلي د نثار احمد عالي ترڅنګ یو موقعیت د نثار احمد شهید عالي لیسې تر څنګ و، خو د ادارې چارو تر پای رسېدو وروسته دا لیسه د تخته کوپرک اصلي ځای ته انتقال شوه او معیاري ودانۍ بنسټ ورته کېښودل شو.

لاسته راوړنې

تر اوسه د دې لیسې له چتر لاندې په زرګونو زده‌کوونکي فارغ شوي دي، چې په ښوونه، طب، انجینري، اقتصاد، حقوق، او اداري چارو کې بوخت دي. دا لیسه نه یوازې د علمي زده‌کړو، بلکې د ملي شعور او انساني ارزښتونو د خپراوي مرکز هم ګڼل کېږي.